వాషింగ్టన్: అమెరికాలో జాత్యహంకార 'తూటా' మరోసారి పేలింది. వాషింగ్టన్లోని కెంట్ సిటీలో ఉంటున్న 39 ఏళ్ల భారత్ సంతతి సిక్కు వ్యక్తి దీప్రాయ్పై ముసుగు ధరించిన ఓ ఆగంతకుడు శుక్రవారంనాడు కాల్పులు జరిపాడు. తన ఇంటి బయట ఉన్న కారులో కూర్చుని ఉండగా ముఖానికి మాస్క్ ధరించిన ఓ వ్యక్తి కాల్పులు జరిపి పరారయ్యాడు. దుండగుడి కాల్పుల్లో గాయపడిన దీప్రాయ్ని పోలీసులు ఆసుపత్రికి తరలించగా ప్రస్తుతం ఆయన కోలుకుంటున్నారు. తనపై దాడి చేసిన వ్యక్తి ఆరడుగుల పొడవు ఉంటాడని, ముఖానికి సగం మాస్క్ వేసుకుని ఉన్నాడని,  తనపై కాల్పులు జరిపేముందు 'అమెరికా విడిచి స్వదేశం వెళ్లిపో' అంటూ హెచ్చరించాడని దీప్రాయ్ వివరించాడు. ఈ ఘటన జరిగిన వెంటనే అప్రమత్తమైన సిటీ పోలీసులు ఇది చాలా తీవ్రమైన ఘటనగానే తాము పరిగణిస్తున్నట్టు చెప్పారు. శాన్ఫ్రాన్సిస్కోలోని కాన్సల్ జనరల్ ఆఫ్ ఇండియా సైతం స్థానిక అధికారులతో ఎప్పటికప్పుడు సంప్రదింపులు జరుపుతున్నారు. అమెరికాలో భారత రాయబారి కార్ల్సన్ ఈ దాడి ఘటనను తీవ్రంగా ఖండించారు. అమెరికా అధ్యక్షుడు ట్రంప్ చెప్పినట్టు దాడులు ఏ రూపంలో ఉన్నా తాము ఖండిస్తామని అన్నారు.కాగా, దుండగుడి కాల్పుల్లో గాయపడిన దీప్రాయ్ కోలుకుంటున్నట్టు విదేశాంగశాఖ మంత్రి సుష్మా స్వరాజ్ వరుస ట్వీట్లలో పేర్కొన్నారు. బాధితుడికి అన్నిరకాల సహాయం అందించేందుకు చర్యలు తీసుకుంటున్నట్టు చెప్పారు. తాను దీప్రాయ్ తండ్రి హర్పాల్ సింగ్తో మాట్లాడాడని, ఆయన ఆరోగ్య పరిస్థితి తెలుసుకున్నానని సుష్మ పేర్కొన్నారు. కాల్పుల్లో దీప్రాయ్ చేతికి గాయమైందని, ప్రాణాపాయం లేదని, ప్రైవేటు ఆసుపత్రిలో కోలుకుంటున్నారని ఆయన చెప్పినట్టు ఆ ట్వీట్లో మంత్రి పేర్కొన్నారు. మరో వైపు, అమెరికాలో భారత సిక్కు సంతతికి చెందిన పలువురు ఈ ఘటనపై తీవ్ర ఆందోళన వ్యక్తం చేశారు.
vashington: americalo jaatyahamkaara 'thootaa' marosari pelindi. vaashingtanloni kent citylo untunna 39 ella bharat santati sikku vyakti deepraaypai musugu dharinchina oo aagantakudu sukravaaramnaadu kaalpulu jaripadu. tana inti bayata unna kaarulo kuurchuni undagaa mukhaniki mask dharinchina oo vyakti kaalpulu jaripi pararayyadu. dundagudi kaalpullo gaayapadina deepraayni poliisulu aasupatriki taralinchagaa prastutam aayana kolukuntunnaru. tanapai daadi chesina vyakti aaradugula podavu untaadani, mukhaniki sagam mask vesukuni unnaadani,  tanapai kaalpulu jaripemundu 'america vidichi swadesam vellipo' antuu heccharinchaadani deepray vivarinchaadu. ee ghatana jarigina ventane apramattamaina city poliisulu idhi chala teevramaina ghatanagaane taamu pariganistunnattu cheppaaru. saanfraansiskolono consal janaral af india saitam sthaanika adhikaarulatho eppatikappudu sampradimpulu jaruputunnaru. americalo bhaarata rayabari carlson ee daadi ghatananu teevramgaa khandinchaaru. america adhyakshudu trump cheppinattu daadulu e roopamlo unna taamu khandistamani annaru.kaga, dundagudi kaalpullo gaayapadina deepray kolukuntunnattu videsaangasaakha mantri sushma swaraj varusa tweetlalo perkonnaru. baadhitudiki annirakaala sahayam andinchenduku charyalu teesukuntunnattu cheppaaru. taanu deepray tandri harpal singto matladadani, aayana aarogya paristhiti telusukunnaanani sushma perkonnaru. kaalpullo deepray chetiki gaayamaindani, praanaapaayam ledani, praivetu aasupatrilo kolukuntunnarani aayana cheppinattu aa tweetlo mantri perkonnaru. maro vaipu, americalo bhaarata sikku santatiki chendina paluvuru ee ghatanapai teevra aandolana vyaktam chesaru.